15/04/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Unidade técnica de Normalización Lingüística
Convocatoria do I Premio “Rosalía de Castro” de Lingua 2010

Coa finalidade de manter viva a memoria de Franz Josef Reixachs Samame, figura principal da historia da literatura galega e como medida impulsora de normalización lingüística a Deputación da Coruña convoca o I Premio “Rosalía de Castro” de Lingua de acordo coas seguintes: - Recoñecer a aquelas persoas, empresas, asociacións ou entidades que, coa súa actuación, axudan a impulsar a presenza da lingua galega na provincia da Coruña, en particular, e na sociedade galega, en xeral. - Manter viva a memoria de Rosalía de Castro. Poderase outorgar este premio a calquera persoa, empresa, asociación ou entidade radicada en Galicia, entendendo como tales aquelas que teñan a súa sede social ou residencia no territorio da Comunidade Autónoma e aquelas que teñan unha especial incidencia ou desenvolvan a súa actividade na provincia da Coruña Establécese o seguinte galardón a) Un premio que se lle concederá a unha persoa, empresa, asociación ou entidade de ámbito galego, en xeral e na provincia da Coruña, en particular, que destacase pola súa traxectoria na promoción e normalización da lingua galega ou que destacase por actividades que implicasen o espallamento da lingua galega durante o ano en curso. O Premio “Rosalía de Castro” de Lingua 2010 non ten dotación económica. O galardoado recibirá unha figura acreditativa que está en posesión desta distinción. A proposta para o premio e a escolla do gañador tomaraa un xurado formado por: · O presidente da Deputación da Coruña ou persoa en quen delegue, que será o/a presidente/a. · Un/unha representante técnico da Deputación da Coruña que realizará as funcións de secretaría, asistirá ás xuntanzas do xurado, con voz e sen voto. · Un/unha representante da Secretaría Xeral de Política Lingüística. · Un representante do movemento asociativo da provincia da Coruña. · Un/unha representante dos Equipos de Normalización e Dinamización Lingüística dos centros de ensino da provincia da Coruña. · Un/unha representante da Universidade da Coruña ou Santiago de Compostela · Un/unha representante dos medios de comunicación, nomeado polo Colexio Profesional de Xornalistas de Galicia. · Unha persoa de recoñecido prestixio no seu traballo a prol da lingua galega. As candidaturas deberán ser avaliadas polo xurado tendo sempre en conta o obxectivo do premio. Para a concesión dos premios o xurado terá en conta os seguintes criterios: a. Tarefa continua desenvolta en favor da normalización lingüística do galego. b. Actuacións concretas en favor da normalización dos usos sociais da lingua galega. c. Uso habitual e normal do galego nas súas actividades e nos seus servizos. d. Campañas de información e/ou publicitarias en galego. e. Contribución á galeguización de sectores de especial relevancia económica, social e cultural. Ademais dos devanditos, o xurado poderá valorar outros méritos das persoas ou entidades que se propoñan. Logo da publicación destas bases no Boletín Oficial da Provincia da Coruña, haberá 15 días para que se presenten as propostas. O xurado reunirase no prazo dos 15 días seguintes para votar as propostas presentadas. O xurado tamén poderá propor candidaturas. O xurado seleccionará o premiado de acordo coa finalidade do premio. O premio será outorgado por votación do xurado. Será necesaria a maioría cualificada de dous terzos na primeira volta de votacións. De non alcanzarse acordo, procederase a unha segunda votación na que será necesaria a maioría simple. O xurado poderá optar por deixalo deserto. A súa decisión será inapelable. A entrega dos premios realizarase o 28 de maio, no transcurso do acto público da III Festa da Lingua, organizada pola Deputación da Coruña. O xurado queda facultado para interpretar as presentes bases. A Coruña, 12 de abril de 2010 O PRESIDENTE O SECRETARIO Salvador Fernández Moreda José Luis Almau Supervía Persoa ou entidade que formula a proposta Nome ou razón social: Enderezo postal: Teléfono: Enderezo electrónico: Datos da candidatura Nome: Enderezo postal: Teléfono: Enderezo electrónico: Enderezo web (empresa ou asociación): Ano desde que traballa a prol da normalización da lingua (empresa ou asociación): Méritos que se alegan (indique as accións que teña entre os seus obxectivos a promoción do idioma galego ou calquera outra circunstancia que considere de interese para valorar a súa candidatura): Documentación que se achega para acreditar os méritos: XURADO DO PREMIO “ROSALÍA DE CASTRO” DE LINGUA 2010